
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 28 octombrie 2009

PL.x. 492/2009


    AVIZ
asupra proiectului de Lege pentru aprobarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă, trimis cu adresa nr. PL.x. 492 din 19 octombrie 2009 şi înregistrat cu nr. 31/924 din 20 octombrie 2009.
Proiectul de lege a fost adoptat de Senat în forma iniţială, ca urmare a depăşirii termenului de adoptare, în condiţiile art.115 alin.(5) teza a III-a din Constituţia României, republicată, în calitate de primă cameră sesizată.

Camera Deputaţilor este Cameră decizională în conformitate cu art. 75 alin. (1) şi (3) din Constituţia României, republicată şi art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare.
Proiectul de lege are ca obiect de reglementare adoptarea unor măsuri privind gestionarea asistenţei financiare nerambursabile alocate României pentru obiectivul convergenţă al politicii de coeziune a Uniunii Europene, precum şi a prefinanţării şi cofinanţării aferente acestei asistenţe, în vederea asigurării unui management financiar eficient al fondurilor provenite din instrumente structurale, ca urmare a necesităţii transpunerii Directivei Parlamentului European şi a Consiliului nr.2007/44/CE. Prin acest proiect de act normativ se reglementează şi mecanismele financiare aferente programelor operaţionale finanţate din instrumente structurale.
Proiectul de lege nu are impact financiar asupra bugetului general consolidat, întrucât bugetele asupra cărora intervin prevederile prezentului act normativ au deja incluse sumele aferente proiectelor finanţate din instrumente structurale, conform prevederilor Legii bugetului de stat pe anul 2009, iar sumele rambursate de la UE vor fi virate în conturile de venit ale bugetelor din care au fost efectuate iniţial cheltuielile.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 27 octombrie  2009.

Membrii comisiei au examinat proiectul de lege supus avizării, expunerea de motive, precum şi avizul favorabil cu observaţii şi propuneri al Consiliului Legislativ, aviz cu nr.420 din 30 aprilie 2009.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestui proiect de lege.

În raport de obiectul şi conţinutul reglementării,  proiectul de lege  face parte din categoria legilor organice. 
                        PREŞEDINTE,                              SECRETAR,

                        Daniel Buda                              Gabriel Andronache

Consilier,

Rodica Penescu

